

**ΥΠΑΝ ΔΔΕ 22**

|  |  |  |
| --- | --- | --- |
| ΚΥΠΡΙΑΚΗ ΔΗΜΟΚΡΑΤΙΑ  **ΥΠΟΥΡΓΕΙΟ ΠΑΙΔΕΙΑΣ**  **ΑΘΛΗΤΙΣΜΟΥ ΚΑΙ ΝΕΟΛΑΙΑΣ** |  | **ΔΙΕΥΘΥΝΣΗ**  **ΔΗΜΟΤΙΚΗΣ ΕΚΠΑΙΔΕΥΣΗΣ** |

**ΔΗΜΟΤΙΚΟ ΣΧΟΛΕΙΟ ΠΑΛΟΥΡΙΩΤΙΣΣΑΣ Γ΄**

**ΣΧΟΛΙΚΗ ΧΡΟΝΙΑ: 2025-2026**

**ΣΥΓΚΑΤΑΘΕΣΗ ΓΟΝΕΑ/ΚΗΔΕΜΟΝΑ ΓΙΑ ΦΩΤΟΓΡΑΦΙΣΗ/ΜΑΓΝΗΤΟΣΚΟΠΗΣΗ ΚΑΙ ΔΗΜΟΣΙΟΠΟΙΗΣΗ ΦΩΤΟΓΡΑΦΙΚΟΥ ΥΛΙΚΟΥ ΚΑΙ ΒΙΝΤΕΟ ΠΑΙΔΙΟΥ/ΠΑΙΔΙΩΝ ΤΟΥ**

Αγαπητοί γονείς/κηδεμόνες,

Με την ευκαιρία της έναρξης της νέας σχολικής χρονιάς, η Διεύθυνση του Σχολείου επιθυμεί να σας πληροφορήσει τα ακόλουθα που αφορούν στη φωτογράφιση/μαγνητοσκόπηση των μαθητών/μαθητριών:

α) Η φωτογράφιση/μαγνητοσκόπηση στον σχολικό χώρο ή σε άλλους χώρους, στο πλαίσιο δραστηριοτήτων του σχολείου, οργανώνεται και καθοδηγείται από τον/τη Διευθυντή/ Διευθύντρια του σχολείου.

β) Η φωτογράφιση/μαγνητοσκόπηση των μαθητών/μαθητριών από αγνώστους δεν επιτρέπεται. Σε ό,τι αφορά στα Μέσα Μαζικής Ενημέρωσης (τηλεοπτικοί σταθμοί, περιοδικά, εφημερίδες) ή άλλους φορείς (Μη Κερδοσκοπικοί Οργανισμοί, αθλητικές ομοσπονδίες κ.λπ.), επιτρέπεται η είσοδός τους στα σχολεία, μόνο αν λειτουργοί τους έχουν γραπτή άδεια από το οικείο Επαρχιακό Γραφείο Παιδείας. Και σε αυτή την περίπτωση, ωστόσο, φωτογράφιση/ μαγνητοσκόπηση των μαθητών/μαθητριών, επιτρέπεται μόνο αν υπάρχει γραπτή συγκατάθεση των γονέων/κηδεμόνων.

γ) Όποιος/α δημοσιοποιεί φωτογραφίες ή βίντεο μαθητών/μαθητριών σε έντυπο υλικό ή σε ιστότοπους ή σε Μέσα Κοινωνικής Δικτύωσης απαιτείται να έχει, εκ των προτέρων, τη συγκατάθεση των γονέων/κηδεμόνων των μαθητών/μαθητριών.

δ) Σύμφωνα με σχετικές οδηγίες της Επιτρόπου Προστασίας Προσωπικών Δεδομένων, οι γονείς/κηδεμόνες των μαθητών/μαθητριών μπορούν να φωτογραφίζουν/μαγνητοσκοπούν τα δικά τους παιδιά. Δεν μπορούν, όμως, να προβαίνουν σε δημοσιοποίηση φωτογραφικού υλικού ή και βίντεο όπου εμφανίζονται και άλλα παιδιά, χωρίς να έχουν, εκ των προτέρων, εξασφαλίσει τη συγκατάθεση των γονέων/κηδεμόνων τους.

ε) Ο/Η φωτογράφος του σχολείου δικαιούται να φωτογραφίζει/μαγνητοσκοπεί τα παιδιά, των οποίων οι γονείς/κηδεμόνες έχουν δώσει τη γραπτή συγκατάθεσή τους, κατά τις καθορισμένες από το σχολείο γιορτές/εκδηλώσεις. Σε καμία περίπτωση δεν δικαιούται να προβαίνει σε μεταγενέστερη επεξεργασία του φωτογραφικού υλικού/βίντεο και να το δημοσιοποιεί σε έντυπο υλικό ή σε ιστότοπους ή σε Μέσα Κοινωνικής Δικτύωσης.

**(ΥΠΑΝ ΔΔΕ 22- σελ.1/2)**

1. Στο πλαίσιο διάφορων δραστηριοτήτων του σχολείου, εκδίδεται έντυπο ή/και ηλεκτρονικό υλικό που μπορεί να περιλαμβάνει φωτογραφικό υλικό ή/και βίντεο με μαθητές/μαθήτριες του σχολείου (π.χ., εφημερίδα τάξης/σχολείου, ιστότοπος σχολείου, λεύκωμα, ενημερωτικά έντυπα, εκδόσεις Υπουργείου Παιδείας, Αθλητισμού και Νεολαίας, εγκεκριμένες εκδόσεις/έντυπα «Οικογένεια και Σχολείο» και «Παιδική Χαρά», εκδόσεις φορέων για εγκεκριμένα εκπαιδευτικά προγράμματα, ιστότοποι άλλων φορέων κ.λπ.).
2. Για λόγους τήρησης της σχετικής δεοντολογίας, απαιτείται η γραπτή συγκατάθεσή σας, καταρχάς για φωτογράφιση/μαγνητοσκόπηση του/των παιδιού/παιδιών σας και στη συνέχεια για δημοσίευση φωτογραφικού υλικού ή/και βίντεο του/των παιδιού/παιδιών σας.

4. Με βάση τα όσα αναφέρθηκαν πιο πάνω, παρακαλώ συμπληρώστε ✓ ανάλογα:

|  |  |  |
| --- | --- | --- |
| **ΔΗΛΩΣΗ** | **ΣΥΜΦΩΝΩ** | **ΔΙΑΦΩΝΩ** |
| Αποδέχομαι να φωτογραφιστεί το παιδί μου. |  |  |
| Αποδέχομαι να μαγνητοσκοπηθεί το παιδί μου. |  |  |
| Αποδέχομαι να αναρτηθεί φωτογραφικό υλικό του παιδιού μου εντός της σχολικής μονάδας. |  |  |
| Αποδέχομαι να δημοσιοποιηθεί φωτογραφικό υλικό του παιδιού μου σε έντυπο υλικό που εκδίδεται από το σχολείο και το Υπουργείο Παιδείας, Αθλητισμού και Νεολαίας. |  |  |
| Αποδέχομαι να δημοσιοποιηθεί φωτογραφικό υλικό ή/και βίντεο του παιδιού μου σε ηλεκτρονικό υλικό ή σε ιστότοπους ή σε Μέσα Κοινωνικής Δικτύωσης του σχολείου ή του Υπουργείου Παιδείας, Αθλητισμού και Νεολαίας. |  |  |
| Αποδέχομαι να δημοσιοποιηθεί φωτογραφικό υλικό του παιδιού μου σε έντυπο υλικό, που εκδίδεται στο πλαίσιο δραστηριοτήτων του σχολείου, από Μέσα Μαζικής Ενημέρωσης ή άλλους φορείς. |  |  |
| Αποδέχομαι να δημοσιοποιηθεί φωτογραφικό υλικό ή/και βίντεο του παιδιού μου, που εκδίδεται/παράγεται στο πλαίσιο δραστηριοτήτων του σχολείου, σε ηλεκτρονικό υλικό ή σε ιστότοπους ή σε Μέσα Κοινωνικής Δικτύωσης Μέσων Μαζικής Ενημέρωσης ή άλλων φορέων. |  |  |

Ονοματεπώνυμο παιδιού: ………………………………………………………………………………..

Τάξη: ………………………………………………..

Ονοματεπώνυμο γονέα/κηδεμόνα (ολογράφως): ………………………………………………………

Υπογραφή γονέα/κηδεμόνα: ………………………………………………………

Ημερομηνία: ………………………………………………….

***ΣΗΜΕΙΩΣΕΙΣ:***

1. ***Για κάθε παιδί σας να συμπληρώσετε ξεχωριστό έντυπο.***
2. ***Σε περίπτωση παιδιών διαζευγμένων ή σε διάσταση γονέων/κηδεμόνων το έντυπο θα πρέπει να υποβάλλεται από τον/τη γονέα/κηδεμόνα που του/της έχει ανατεθεί η φροντίδα/φύλαξη του παιδιού (με σχετικό διάταγμα του δικαστηρίου). Σε περίπτωση που η φροντίδα/φύλαξη δεν έχει ανατεθεί με διάταγμα δικαστηρίου σε έναν εκ των δύο γονέων/κηδεμόνων, τότε το έντυπο θα πρέπει να συμπληρώνεται και να υπογράφεται και από τους δύο.***
3. ***Σε περίπτωση που σε οποιαδήποτε στιγμή επιθυμείτε να διαφοροποιήσετε τις πιο πάνω δηλώσεις σας, παρακαλώ να ενημερώσετε, γραπτώς, το σχολείο.***

**(ΥΠΑΝ ΔΔΕ 22- σελ.2/2)**